钦定古今图书集成/明伦汇编/官常典/第642卷 > 庾荜
## 钦定古今图书集成/明伦汇编/官常典/第642卷 > 庾荜

按《梁书良吏传》，“荜字休野，新野人也。弱冠为州迎主
簿，举秀才，累迁安西主簿、尚书殿中郎、骠骑功曹史。
博涉群书，有口辩。齐郁林王即位，出为荆州别驾，仍
迁西中郎谘议参军，复为州别驾。前后纲纪，皆致富
饶。荜再为之，清身率下，杜绝请托，布被蔬食，妻子不
免饥寒。明帝闻而嘉焉，手敕褒美，州里荣之。迁司徒”
谘议参军通直散骑常侍。